text: Uheld skaber kø på motorvej
  19 marts 2019 kl. 16.39
  Et uheld på motorvejen nord for Kolding skaber lang kø i nordgående retning.
  Et uheld, der involverer flere biler, er ifølge vagthavende hos Syd- Østjyllands Politi årsag til, at mange bilister tirsdag eftermiddag sidder i kø på E45 Sønderjyske Motorvej mellem Vejle og Kolding. Årsagen til uheldet er endnu ukendt.
  Vagtchef Torben Møller, Syd- og Sønderjyllands Politi, oplyser til TV SYD, at det i første omgang ikke ser ud som om, der er alvorligt tilskadekomne i forbindelse med uheldet, men bilister på motorvejen må væbne sig med tålmodighed.
  Uheldet skete kort efter klokken 16.30 tirsdag eftermiddag. Klokken 17.30 oplyser politiet, at ét spor er genåbnet. Motorvejen forventes dog tidligst genåbnet klokken 18 ifølge Vejdirektoratet.
  